Kipungu 7: Kufuma Kimye Kyasangwilwe Yesu Kufika ku Kimye kya Kukaswa kwa kwa Paulo
Byo papichile moba asatu Yesu wasangwilwe. Pa joja juba, wamwekele ku baana banji ba bwanga bimye bitanu byapusana pusana. Yesu wamwekelenga kwi abo pa moba 40. Kyapeleleko, baana banji ba bwanga bamo kasa batala, Yesu wakanjijile mwiulu. Byo papichile moba jikumi, Lesa waitulwijile mupashi wazhila pa baana ba bwanga ba kwa Yesu bajinga mu Yelusalema.
Palutwe kacheche, balwanyi ba Lesa bataile batumwa mu kaleya, bino malaika wa Lesa wibakasulwilemo. Mwana wa bwanga Setepena bamwashile mabwe ku balwanyi ne kufwa wafwile. Bino tufunda pe Yesu byo asajile umo wa mu bano balwanyi kwikala kalume wanji, kabiji waikele ke mutumwa Paulo. Byo papichile myaka isatu ne kichika kufuma pafwijile Yesu, Lesa watumine mutumwa Petelo na kusapwila kwi Koneleusa wabujile kwikala Muyudea pamo ne ba mu nzubo yanji.
Byo papichile myaka 13, Paulo watendekele lwendo lwanji lutanshi lwa kuya na kusapwila. Pa lwendo lwanji lwa bubiji Timoti wayile pamo ne Paulo. Tufunda pe Paulo ne balunda nanji bo aendanga nabo byo bajinga na bimye byawama bingi bya kwingijila Lesa. Kyapeleleko, Paulo bamukashile ku Loma. Panyuma ya kupitapo myaka ibiji, bamukasulwile, bino babwelele bamukasa jibiji ne kumwipaya. Bintu byanembwa mu KIPUNGU 7 byaubiwe mu myaka nobe 32.
bem_Latn bem_Latn bem_Latn bem_Latn